## Carlos Mazón mostra el suport de la Generalitat al Festival Arenal Sound de Borriana com a gran esdeveniment, “font de turisme i riquesa”

*** El president de la Generalitat destaca la “magnífica professionalitat i el gran cartell” del festival
* Valora l’impacte econòmic del festival, que preveu reunir 300.000 joves entre l’1 i el 6 d’agost
* Agraeix l’esforç que estan fent els efectius que vetlen per la seguretat dels assistents a l’esdeveniment**

El president de la Generalitat, Carlos Mazón, ha visitat les instal·lacions del festival de música Arenal Sound 2023, que se celebra de l’1 al 6 d’agost a la platja de l’Arenal de Borriana.

En el transcurs de l’acte, el president ha destacat la “magnífica professionalitat i el gran cartell” del festival, al qual ha mostrat el suport de la Generalitat per a assolir la consolidació i per a situar-se com un dels “grans esdeveniments, font de turisme i riquesa”, així com una “alternativa cultural i musical” per als joves.

Carlos Mazón s’ha referit a “l’ambició turística” de Borriana, Castelló i la Comunitat Valenciana, i a l’obertura que hi ha a la celebració d’esdeveniments musicals i culturals per a continuar atraient turisme i generant riquesa.

En aquest sentit, ha valorat l’impacte econòmic que genera l’Arenal Sound, un dels festivals més populars d’Espanya i el més multitudinari dels que se celebren a la Comunitat Valenciana, ja que s’espera l’assistència de 300.000 joves fins diumenge que ve.

D’altra banda, el president ha agraït l’esforç que estan fent els “efectius que vetlen per la seguretat dels assistents”, en concret s’ha referit a les Forces i Cossos de Seguretat de l’Estat, així com Protecció Civil, Guàrdia Civil i els cossos de la Policia Local i Autonòmica.

En el transcurs de l’acte, el president ha presenciat l’actuació de la jove promesa madrilenya de la música urbana Love Yi i el cantant murcià de pop urbà Walls, que han participat en les ‘preparty’ prèvies als concerts que el festival ha organitzat per a les jornades de dimarts i dimecres. A l’esdeveniment també han assistit la consellera de Medi Ambient, Aigua, Infraestructures i Territori, Salomé Pradas, i la consellera d’Innovació, Indústria, Comerç i Turisme, Nuria Montes.

Fecha: 02/08/2023